Document ID: 32010R0925

РЕГЛАМЕНТ (ЕС) № 925/2010 НА КОМИСИЯТА
от 15 октомври 2010 година
за изменение на Решение 2007/777/ЕО и Регламент (ЕО) № 798/2008 по отношение на транзит през Съюза на пилешко месо и продукти от пилешко месо от Русия
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (1), и по-специално член 10, параграф 2, буква в) от нея,
като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (2), и по-специално член 8, уводното изречение, член 8, параграф 1, алинея първа и член 9, параграф 4, буква в) от нея,
като има предвид, че:
(1)
С Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (3) се определят правила за вноса в Съюза и транзита и складирането в Съюза на пратки от месни продукти, посочени в точка 7.1 от приложение I към Регламент (ЕО) № 853/2004 на Европейския парламент и Съвета от 29 април 2004 г. относно определяне на специфични хигиенни правила за храните от животински произход (4). С посоченото решение се определят списъци на трети страни и области от тях, от които се разрешава такъв внос, транзит и складиране, както и образците на здравни и ветеринарно-санитарни сертификати и обработките, които се изискват за посочените продукти.
(2)
В част 2 от приложение II към Решение 2007/777/ЕО се определя списък с трети страни или части от тях, вносът от които в ЕС на месни продукти и обработени стомаси, пикочни мехури и черва, подлежащ на различни видове обработка, посочени в част 4 от посоченото приложение, е разрешен.
(3)
В Решение 2007/777/ЕО се предвижда, че държавите-членки трябва гарантират, че пратките с обхванати от посоченото решение стоки, които са въведени в Съюза и са предназначени за трета държава или чрез транзит, или след складиране и които не са предназначени за внасяне в Съюза, идват от територията или част от територията на трета държава, която присъства в списъка от приложение II и са претърпели минималната обработка, необходима за внос на такива продукти, предвидена в него.
(4)
В Регламент (ЕО) № 798/2008 на Комисията от 8 август 2008 г. за установяване на списък от трети държави, територии, зони или подразделения, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (5) се предвижда някои стоки да бъдат внасяни и да преминават транзитно през Съюза само от трети държави, територии, зони или подразделения, изброени в таблицата в част 1 от приложение I към същия регламент. С него също така се определят изискванията за ветеринарно сертифициране на тези стоки.
(5)
Русия отправи искане към Комисията да разреши транзитното преминаване през Съюза на пилешко месо и продукти от пилешко месо, които са без специална обработка съгласно част 4 от приложение II към Решение 2007/777/ЕО.
(6)
Инспекция, проведена в Русия от Хранителната и ветеринарна служба, показа, че компетентният ветеринарен орган на тази трета държава предоставя подходящи гаранции относно спазването на правилата на Съюза, изисквано при транзит на тези стоки през Съюза.
(7)
Следователно е целесъобразно Русия да бъде включена във вертикалната графа за месни продукти от домашни птици и пернат дивеч, отглеждан в стопанство (с изключение на щраусоподобни), в таблицата, посочена в част 2 от приложение II към Решение 2007/777/ЕО, за транзит през Съюза на такива продукти, които са без специална обработка съгласно част 4 от въпросното приложение.
(8)
Освен това е необходимо също така Русия да бъде включена в списъка на трети държави, посочен в част 1 от приложение I към Регламент (ЕО) № 798/2008, за транзит на месо от домашни птици през Съюза.
(9)
Решение 2007/777/ЕО и Регламент (ЕО) № 798/2008 следва да бъдат съответно изменени.
(10)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Част 2 от приложение II към Решение 2007/777/ЕО се заменя с текста в приложение I към настоящия регламент.
Член 2
Част 1 от приложение I към Регламент (ЕО) № 798/2008 се заменя с текста в приложение II към настоящия регламент.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 октомври 2010 година.

Labels: 17
5
0
3
6